Universitatea din California unde testele COVID se găsesc gratis la vendomat.
În campusul Universității din California, San Diego au fost puse vendomate cu teste COVID. Studenții și profesorii care vin în campus trebuie să se testeze săptămânal. California este unul dintre cele mai afectate state americane de COVID-19.
Te-ai gândit vreodată că ai putea să-ți iei testul COVID nu de la doctor sau de la farmacie, ci de la un vendomat?Dacă la noi așa ceva este un vis, pentru studenții de la Universitatea din California, San Diego este realitate.Prin campus au fost puse 11 vendomate de unde studenții, profesorii și restul personalului pot lua gratuit teste rapide COVID.Fiecare pachețel conține un bețișor și o eprubetă. Testul se autoadministrează și se lasă într-o cutie specială de lângă vendomat. Rezultatele vin în două zile.Aceasta este soluția pe care universitatea a găsit-o ca să permită reluarea cursurilor în clase.Studenții și profesorii trebuie să se testeze săptămânal, astfel încât în campus că nu apară focare."De 20 de ori am fost aici. Nu mint. Ne testăm în fiecare săptămână. Tocmai m-am întors din Los Angeles, așa că trebuie să mă testez în 24 de ore de la sosire. Apoi la cinci zile și la zece zile", a declarat Citlaly Magana, student la University of California San Diego.